Ministru kabineta noteikumu projekta „Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 7.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2018.gada 7.novembra ir spēkā Dzīvnieku audzēšanas un ciltsdarba likums, kura Pārejas noteikumu 2. punktā noteikts, ka līdz 2019.gada 1.martam jāizdod Ministru kabineta noteikumus par lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtību.Zemkopības ministrija ir sagatavojusi Ministru kabineta noteikumu projektu “Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” (turpmāk – noteikumu projekts), lai nodrošinātu efektīvu gēnu bankas darbību.Visā Eiropā pašlaik ir aktuāls jautājums par lauksaimniecības dzīvnieku šķirņu bioloģiskā materiāla saglabāšanu un pētīšanu, lai saglabātu dzīvnieku šķirņu daudzveidību un pēc nepieciešamības izmantotu vietējo šķirņu bioloģisko materiālu dzīvnieku audzēšanas efektivitātes uzlabošanai, šķirņu saglabāšanai, kā arī izzudušo šķirņu atjaunošanai. Jau pašlaik Latvijas Lauksaimniecības universitātes (turpmāk – universitāte) Biotehnoloģiju zinātniskās laboratorijas Molekulārās bioloģijas un mikrobioloģijas nodaļā tiek uzglabāti un pētīti lauksaimniecības dzīvnieku bioloģiskā materiāla paraugi (kopā vairāk nekā 1000 asins, DNS un apmatojuma paraugu, kā arī spermas devas). Ir svarīgi, lai uzkrātais bioloģiskais materiāls tiktu saglabāts un papildināts ar jauniem paraugiem. Tāpat ļoti būtiski ir veikt dažādus pētījumus, lai noskaidrotu šķirņu pozitīvās īpašības.Noteikumu projektā iekļauta gēnu bankas definīcija, nosakot, ka gēnu bankā pastāvīgi uzglabā dzīvnieku (gan lauksaimniecības dzīvnieku, gan vietējo šķirņu mājas (istabas) dzīvnieku) bioloģiskā materiāla paraugus, lai pētītu, raksturotu, izvērtētu, izmantotu, saglabātu un atjaunotu šķirnes.Eiropā Lauksaimniecības dzīvnieku ģenētisko resursu saglabāšanu koordinē Eiropas reģionālais dzīvnieku ģenētisko resursu koordinācijas centrs (turpmāk – *ERFP*), kurā darbojas lauksaimniecības dzīvnieku ģenētisko resursu koordinatori no visām Eiropas valstīm. *ERFP* ir izveidojis Eiropas lauksaimniecības dzīvnieku gēnu banku tīklu *EUGENA*, lai vecinātu resursu *ex-situ* (dzīvu organismu paraugu turēšana ārpus to dabiskās dzīves vides, piemēram, zoodārzos, gēnu bankās u.c.) saglabāšanu un ilgtspējīgu izmantošanu. *EUGENA* tīkla ietvarosjebkura veida krātuvi, ko valsts ir atzinusi dzīvnieku ģenētisko resursu *ex-situ* saglabāšanai, uzskata par gēnu banku. Tādēļ arī Latvijā dzīvnieku šķirņu bioloģiskā materiāla krātuves apzīmējumam lietots termins “gēnu banka”. Gēnu banka var darboties kā atsevišķa vienība vai kā sadarbības tīkls. Pašlaik gēnu bankā tiek uzglabāti tikai lauksaimniecības dzīvnieku bioloģiskais materiāla paraugi, taču noteikumu projekts paredz, ka gēnu bankā tiks iekļauti arī vietējo šķirņu mājas (istabas) dzīvnieku, piemēram, Latvijas dzinējsuņa, bioloģiskā materiāla paraugi. Noteikumu projektā noteikts, ka gēnu bankas uzturēšanai universitāte nodrošina atbilstošas kvalifikācijas darbiniekus, telpas, iekārtas un materiālus. Universitātes laboratorija, kurā tiek uzturēta gēnu banka, ir akreditēta valsts aģentūrā "Latvijas Nacionālais akreditācijas birojs" atbilstoši standartam LVS EN ISO /IEC 17025 "Testēšanas un kalibrēšanas laboratoriju kompetences vispārīgās prasības". Tas apliecina, ka universitātē jau ir nodrošināti atbilstoši darbinieku, telpas, iekārtas un materiāli, lai veiktu noteikumu projektā noteiktos uzdevumus. Noteikumu projektā paredzēts, ka universitāte nodrošina atbilstošus uzglabāšanas apstākļus katram gēnu bankā uzglabātajam parauga veidam. Gēnu bankas darbinieki ir tiesīgi pieņemt lēmumu par to, kādi apstākļi ir atbilstoši katram paraugu veidam, jo dažādu dzīvnieku sugām un dažāda veida bioloģiskajam materiālam ir atšķirīgi uzglabāšanas apstākļi.Noteikumu projekts paredz, ka universitātei likvidē dzīvnieku šķirņu bioloģiskā materiāla paraugu, ja tas vairs nav derīgs šķirņu pētījumiem, raksturošanai, saglabāšanai u.c. mērķiem.Noteikumu projektā noteikts, ka universitāte pieprasa informāciju no šķirnes lauksaimniecības dzīvnieku audzētāju biedrībām un šķirnes mājas (istabas) dzīvnieku audzētāju organizācijām, jo minētās biedrības un organizācijas īsteno dzīvnieku šķirņu audzēšanas programmas un vislabāk pārzina attiecīgās dzīvnieku šķirnes situāciju Latvijā.Noteikumu projektā paredzēts, ka universitāte izveido, uztur un regulāri atjauno gēnu bankas datubāzi, kas ir universitātes iekšējās lietošanas sistēma, par gēnu bankā uzglabātajiem bioloģiskā materiāla paraugiem. Gēnu bankas datubāze nebūs pieejama izmantošanai citiem lietotājiem. Noteikumu projektā norādīti tikai obligātie datubāzē iekļaujamie dati, taču universitāte var veidot arī plašāku datubāzi. Lai par gēnu banku atbildīgajam universitātes darbiniekam būtu pieejama pilnvērtīga informācija par bioloģiskā materiāla paraugu, kas iekļauts vai ko plānots iekļaut gēnu bankā, noteikumu projektā noteikts, ka universitāte var izmantot informāciju no Lauksaimniecības datu centra (turpmāk – datu centrs) ciltsdarba, snieguma pārbaudes un pārraudzības informācijas datubāzes. Ciltsdarba, snieguma pārbaudes un pārraudzības informācijas datubāzē ir pieejama precīza un pilnīga informācija par katru dzīvnieku, tāpēc minētās datubāzes datus gēnu bankas darbinieks var izmantot gēnu bankas datubāzes uzturēšanai. Datu centrs nodrošina minētajam darbiniekam autorizētu pieeju ciltsdarba, snieguma pārbaudes un pārraudzības informācijas datubāzei dzīvnieku datu apskatei. Minētā datubāze ietilpst datu centra pārziņā esošajā valsts informācijas sistēmā „Lauksaimniecības datu centra informācijas sistēma”. Datu centra informācijas sistēma izveidota saskaņā ar Ministru kabineta 2013.gada 26.marta noteikumiem Nr. 161 “Noteikumi par vienoto zemkopības nozares informācijas sistēmu”, un to veidojot ir ņemtas vērā Valsts informācijas sistēmu likuma 5. panta pirmajā daļā noteiktās prasības valsts informācijas sistēmu izveidošanai. Tā kā lauksaimniecības dzīvnieku ģenētisko resursu koordinators Latvijā ir Zemkopības ministrijas pārstāvis, noteikumu projektā noteikts, ka universitāte līdz kārtējā gada 1.februārim iesniedz Zemkopības ministrijā informāciju par situāciju gēnu bankā iepriekšējā gada 31.decembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, universitāte un datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Universitāte.15 šķirnes lauksaimniecības dzīvnieku audzētāju biedrības, kas darbojas liellopu, cūku, aitu, kazu un zirgu ciltsdarba jomā.Viena šķirnes mājas (istabas) dzīvnieku audzētāju organizācija, kas darbojas Latvijas dzinējsuņu ciltsdarba jomā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts rada administratīvo slogu universitātei. Tomēr ar noteikumu projektu tiek sakārtota joma, kas jau daļēji darbojās līdz šim, jo dzīvnieku bioloģiskā materiāla paraugus universitātē uzglabā un pēta jau kopš 2007.gada. Noteikumu projekts nerada papildu administratīvo slogu šķirnes lauksaimniecības dzīvnieku audzētāju biedrībām un šķirnes mājas (istabas) dzīvnieku audzētāju organizācijām.Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām un Nacionālā attīstības plāna rādītājiem. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Aptuvenās izmaksas gēnu bankas uzturēšanai (taajā skaitā papildināšanai) gadā:Elektrības patēriņš 1 kelvinatoram, telpas mikroklimata nodrošināšanai, dīzeļdegviela ģeneratoram – 1750 EUR/gadā.Sadarbības līgumi ar spermas, olšūnu un embriju apritē iesaistītajiem komersantiem – 1300 EUR/gadā.Darba alga + DD soc. nod. (24,09%) (0,55 slodze kopā 3 cilvēkiem (molekulārais inženieris, par gēnu banku atbildīgā persona, veterinārārsts)) – 6371,64 EUR/gadā.Materiāli un reaģenti DNS izdalīšanai (200 bioloģiskā materiāla paraugi) un ieglabāšanai – 2500 EUR/gadā.4 cilvēkiem uz 2 dienām komandējums pa LV bioloģiskā materiāla ieguvei (benzīns, dienas nauda, naktsmītne) (kopā 4 komandējumi gadā) – 1700 EUR/gadā.Kopā – 13 621,64 EUR/gadā. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019.gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| * + 1. Datu centrs
 | 0 | 0 | 0 | 0 | 0 | 0 | 0 |
| 1.1.2. PVD | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.1.1. Datu centrs | 0 | 0 | 0 | 0 | 0 | 0 | 0 |
| 2.1.2. PVD | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.1.1. Datu centrs | 0 | 0 | 0 | 0 | 0 | 0 | 0 |
| 3.1.2. PVD | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija |  Gēnu bankas uzturēšanu universitāte nodrošinās ar tai piešķirtajiem budžeta līdzekļiem, kā arī piesaistot dažādu projektu līdzekļus. Lauksaimniecības dzīvnieku šķirņu bioloģiskais materiāls jau pašlaik universitātē tiek saglabāts, izmantojot universitātes budžeta līdzekļus. Iekārtas, kas pašlaik tiek izmantotas uzkrātā bioloģiskā materiāla saglabāšanai un pētīšanai, ir iegūtas, izmantojot projektos piesaistīto finansējumu un universitātes pašas budžeta līdzekļus.Uzkrātais bioloģiskais materiāls tiek uzglabāts universitātes Biotehnoloģiju zinātniskās laboratorijas Molekulārās bioloģijas un mikrobioloģijas nodaļā. Persona, kas pārzina un ir atbildīga par lauksaimniecības dzīvnieku bioloģiskā materiāla saglabāšanu, darbojas gan minētajā laboratorijā gan kā universitātes Dzīvnieku zinātņu institūta vieslektors veic arī citus darba pienākumus. Tāpēc nav iespējams precīzi nošķirt, cik liels finansējums tiek izmantots tieši gēnu bankas uzturēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme (14.02.2019.) ar universitātes speciālistu dalību, noteikumu projekta elektroniska saskaņošana ar Lauksaimnieku organizāciju sadarbības padomi un Zemnieku saeimu. Informācija par noteikumu projektu 21.02.2019. ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Rīkota sanāksme ar universitātes speciālistu dalību, kā arī noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Universitāte, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Universitāte, datu centrs un Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K.Gerhards

Justa 67027379

Sandra.Justa@zm.gov.lv